b'\n_START_ARTICLE_\nParc nacional de Burabai\n_START_SECTION_\nHist\xc3\xb2ria i estatus\n_START_PARAGRAPH_\nEl parc va ser establert el 1898 com a paratge natural. El 1920 va ser nacionalitzat i declarat ciutat balneari d\'import\xc3\xa0ncia nacional. El 1935 va ser organitzat com a "parc nacional de la reserva natural de Burabai" fins al 1951, any en el qual es va establir una zona boscosa._NEWLINE_Al maig de 1997, es va aprovar una moci\xc3\xb3 governamental en la qual el bosc es passaria a declarar natural i la gesti\xc3\xb3 del mateix passaria a estar gestionat per l\'Estat. En el 2000 amb la sanci\xc3\xb3 de la moci\xc3\xb3 N\xc3\xbam. 1246 del 12 d\'agost es construeix el parc nacional amb una superf\xc3\xadcie de 83.511 ha, de les quals 47.600 s\xc3\xb3n de bosc._NEWLINE_El 2010 la superf\xc3\xadcie aconsegueix una extensi\xc3\xb3 de 129.935 ha. de les quals 370 s\xc3\xb3n terres ermes .\n_START_SECTION_\nClimatologia\n_START_PARAGRAPH_\nLa temperatura mitjana al gener \xc3\xa9s de -16\xe2\x84\x83 i al juliol de +19\xe2\x84\x83. La precipitaci\xc3\xb3 mitjana ronda els 300 mm anuals. Pel que fa a les nevades, aquestes arriben a un gruix d\'entre 25 i 35 cm i tenen una durada des de novembre a abril.\n_START_SECTION_\nFlora i fauna\n_START_PARAGRAPH_\nDins dels l\xc3\xadmits es troben 757 varietats de plantes, de les quals 119 estan protegides i dotze es troben en la Llista Vermella.\xc2\xa0El bosc compta amb un 65% de pin\xc3\xa0cies, 31% de bedolls, 3% de pollancres i un 1% d\'arbustos. A la zona tamb\xc3\xa9 \xc3\xa9s freq\xc3\xbcent trobar bolets comestibles._NEWLINE_A causa de la diversitat de la flora, la fauna \xc3\xa9s abundant: \xc3\xadntegrament es poden trobar 305 esp\xc3\xa8cies animals, sent un 36% de la diversitat salvatge del Kazakhstan.'